LidanRubinov/Halacha-QA huggingface dataset:
שאלה: ההאם לרצות להתחתן: הרב, אני סטודנט עוד מעט בן 24, בוגר ישיבת הסדר. אני מאד מרוצה במצב ובתנאים שאני נמצא היום, אני נמצא במעונות, עם חברים וסביבה שאני מאד אוהב, יש לי מספיק זמן להשקיע בלימודים,כלכלית, אין לי בעיות. בהחלט זו השנה הכי מאושרת בחיי עד כה. מה שאני רוצה לשאול זה לגבי הנושא של חתונה,האם זה תקין ונכון שאין לי רצון להתחתן כעת (אני לא יוצא לדייטים) ומעוניין להמשיך את הסטטוס המושלם שבו אני חי עוד שנה, שנתיים,. או שעלי להחליט לנסות להתחתן כי תמיד חיי הרווקות יקרצו יותר?
תשובה: ב"ה, אכן זה גיל שכבר מתאים לחיי נישואין, ובדרך כלל מצוות לא מקיימים בגלל שמתאים0 או לא, אבל בענין הנישואין המצוה היא לא רק להתחתן אלא גם להשאר נשוי, ובשמחה! כדי שקשר יהיה חזק ויציב צריך להרגיש קודם את הצורך החזק לענין, ולא להתחתן בגלל שכך כולם עושים, ואז כל קושי בחיי הנישואין יראה כמו הר גדול, יחד עם זאת אם מתמהמהים יתר על המידה אז האישיות מתגבשת באופן כזה שמקשה להכניס עוד אדם למערכות החיים של האדם, לכן זריזים מקדימים למצוות, ובלבד שתעבוד על שינוי ההרגשה והתודעה לצורך בזוגיות. דני ארגמן
שאלה: HHUO VGMNTU,: שאלתי את כבוד הרב בתור אדם שלומד בישיבה חרדית מה עלי לעשות בים העצמאות והרב ענה לי להתפלל בבית כנסת ציוני ושאלתי היא ואם אין באפשרותי וגם ביום הזיכרון האם לעמוד בצפירה וכו
תשובה: אם אתה מתפלל בבית כנסת רגיל. אזי ביום העצמאות אל תאמר תחנון (צא אחוצה לשרותים או ליטול ידיים וחזור אחר כך) ואחר התפילה תאמר לעצמך את פרקים תהילים קיג-קיח המרכיבים את ההלל. ביום הזכרון יש לעמוד בצפירה.
שאלה: ככורכום ללא קטניות?: שאלה: אף פעם לא ראיתי את התבלין כורכום עם הכשר של אשכנזים "ללא חשש קטניות", ועכשיו ראיתי עם הכשר של בד"ץ מהדרין של הרב רובין. האם מותר לאשכנזים לאכול כורכום בפסח. האם זה לא קטניות ובגלל זה לא ראיתי אותו אף פעם עם הכשר מהדרין של בד"ץ של אשכנזים?
תשובה: תשובה: כורכום הינו שורש ולא קטנית. ולכן הוא לא קטנית וודאי מותר לאשכנזים. הסיבה שלא היה עד עכשיו בהכשר של אשכנזים היא בגלל שהכורכום עובר בישול. ועכשיו לקחו כורכום שלא עבר בישול כדי לעשות ממנו את התבלין.
שאלה: קקוראן שקיבלתי  מתנה : לך כבוד הרב. ידיד משפחה שלנו,מוסלמי הביא לי קוראן מתנה ומתוך אי נעימות נאלצתי לקבל את ה שי. הקוראן נמצא אצלי בבית סתם בשקית. מה אני יכולה לעשות? כיצד אני מתנערת מהנוכחות שלו בבית?
תשובה: ראשית אקדים ואומר: דת האיסלם - אינה ע"ז (כן פסק הרמב"ם בפרק יא  מהלכות מאכלות אסורות בהלכה ז, וכ"כ בתשובותיו (פריימן, סימן שפב  וסימן שסט ) וכן פסק רבנו חיים בן עטר זיע"א בסיפרו פרי תואר סימן ד  ס"ק יא, וכן העלה מרן הבא"ח זיע"א בפרשת בלק שנה ב  אות א, ועיין עוד ב-בית יוסף יו"ד סימן קמו  ד"ה ומכאן, שו"ת הרשב"ץ ח"ג סימן קלג, שו"ת הרדב"ז ח"ד סימן צב ), ועל כן מותר לקרוא את הקוראן בעת הצורך, כגון: מי שרוצה לדעת מה שתשיב. בנוגע לשאלתך: התשובה היא : יש לזרוק את הקוראן לפח. ברכה והצלחה!
שאלה: ההתערבות במין העובר: יש לי 4 בנים, ואני מעוניינת להיכנס שוב להריון. אני מאוד רוצה שתהיה לי בת. יש טיפולים שניתן לעשות על מנת לקבוע את מין העובר. רציתי לדעת, האם יש עם זה בעיה הלכתית? נטע
תשובה: הדבר איננו פשוט, ובדרך כלל מתירים להתערב בתהליכים טבעיים של הבאת חיים לעולם רק לצרכים וסיבוכים רפואיים, ומעבר לכך לשמוח במה שה  נותן לנו. אולם, כיוון שכבר יש לכם ארבעה בנים, אם רצונך בבת הוא גדול מאוד, יש מקום להתיר, אך כדאי למצוא רב שילווה את התהליך, דרך מכון פועה או היכרות אישית שלך. בהצלחה.
שאלה: אאבקת חלבון שעבר עליה הפסח: הרב יש לי בחדר אבקת חלבון מי גבינה המשמשת כתוסף תזונה לאימונים ואין עליה כשרות לפסח ואבא שלי מכר את החמץ בבית (אני לא חושב שהוא ידע שיש לי את זה בחדר כשעשה את המכירה) וזה היה מונח בארונית ללא דלתות ושכחתי לכסות את זה (בסופו של דבר כיסיתי את זה באחד מימי חול המועד) ואני לא יודע אם המוצר מכיל חמץ או לא (שם המוצר הוא PRO BODY WHEY) שאלתי היא האם אני יכול להשתמש במוצר עכשיו לאחר הפסח או שהוא נחשב דבר שעבר עליו הפסח ומה אני יכול לעשות איתו? מראש
תשובה: לשואל לפי מה שכתוב באתר שלהם - המוצר כשר לפסח. (אגב, מצויין שם שהוא נטול גלוטן) אמנם צריך שיהיה על המוצר עצמו הכשר, כיון שייתכן שפס הייצור הוכשר לפסח אחרי שייצרו את הקופסה שברשותך, אבל לעניין חמץ שעבר עליו הפסח, אפשר לסמוך על זה, ולהשתמש. אפי קיציס
שאלה: בבצל: לכבוד הרב בזמן האחרון כמעט רוב הבצלים היבשים יש בתוכם בצל ירוק שיוצא אפילו מחוץ לבצל. האם זה נקרא שהבצל סגור הרמטי ואין צורך לשטוף גלד גלד? ואם שיש מקרים בהם אני שוטפת גלד גלד כי אני בספק על אטימות וטריות הבצל,האם הבצל הירוק מבפנים הוא עם חרקים ולכן צריך לזרוק את כל האיזור הירוק הפנימי כי הרי זה לא גידול מבוקר(כמו שמקפידים לקנות בצל ירוק של גוש קטיף.)
תשובה: בבצל ירוק לא להשתמש אא"כ אתם יודעים כיצד לבדוק אותו. בצל שצמח אינו בצל סגור וראוי ונכון לשטוף גלד גלד תחת זרם חזק של מים
שאלה: ררדיו: האם מותר לשמוע תחנות רדיו שמשדרות גם בשבת
תשובה: כן. אך לא תוכניות שהוקלטו בשבת.
שאלה: ההחרמת מכשיר: הרב בבית הספר החרים לי מכשיר עד לסוף השנה. הלכתי ולקחתי את המכשיר בחזרה ואני מתכוון להחזיר אותו יום לפני סוף שנה כדי שהוא יחזיר לי אותו. האם זה ר?
תשובה: קשה לענות על השאלה הזו, כי לא ברור במה מדובר. למה הרב החרים? האם זה חלק מתקנת בית הספר, שמחרימים מכשירים מעין אלו, ואתה הפרת את הכללים? וכדו. אני מעריך כי אם תספר את הסיפור כולו במלואו   אפשר יהיה לפסוק הלכה מדויקת יותר. ויישר כוח על השאלה
שאלה: עעבודת המולך בהקשר לזמננו: אני למדתי שהתורה גם אם התקבלה לפני מעל לאלפיים שנה הרי היא נכתבה לפני בריאת העולם, במילים אחרות אפשר לומר שהיא נכתבה מחוץ לזמן, ולכן כל הכתוב בה אין לו התייחסות לזמן מסוים בלבד. על בסיס זה אני יודע להגיד שמצוות ע"ז שייכות גם לזמננו, ואני יודע גם להסביר איך יש עבודה זרה בזמננו ובגלל ששאלתי לא עוסקת בע"ז בכללי ולכן אני לא אפרט. מה שאני כן רוצה לשאול זה לגבי עבודת המולך. עבודת המולך מוזכרת במפורט בתורה אחרי שכבר נאמר בלוחות הברית הרבה פרשות אחורה בתורה שלא לעבוד עבודה זרה, ובכל אופן עבודת המולך מוזכרת במפורט בתורה. שאלתי היא כזאת: מה מייחד את עבודת המולך לשאר ע"ז, ומה ההקשר שלה לזמננו?
תשובה: בעבודת המולך, היו מעבירים באש ילדים. יש אומרים נשרפים, יש אומרים לא נשרפים. להבנתי משמעות העניין היא הפיכת העבודה זרה שלך למסורת משפחתית, וגיוס דור ההמשך עוד מהיותו קטן לענייני עבודה זרה. המדרש אומר שמי שמוליד בן מאשה לא יהודיה, זה כעין עבודת המולך, כיוון שהוא מנתק את דור ההמשך מזהותו היהודית, ומוציאו לתרבות זרה. אם הייתי חושב על השלכה אקטואלית, הייתי מזכיר מדרש זה, ובכלל כל פעם שאנו "מוסרים" את ילדינו לחשיפה לתרבות רעה וזרה ליהדותנו, אנו כעין עוברים על עבודת המולך.
שאלה: ממכירת חמץ: הרב, לא הספקנו למכור את החמץ לפני חג הפסח, בבית לא נשאר חמץ גמור. רציתי לדעת מה דינם של המוצרים בבית, לאור העובדה שלא מכרנו? האם יש לזרוקם לפח? ש
תשובה: אם יש מוצר שיש בו מן דגן (יש לבדוק ברכיבים)יש לזורקו. ואם לא- אפשר להשתמש בו.
שאלה: vvadjv ak car cer: לכם וישר כוח ענק על פועלכם רכשתי באושר עד בב"ב בשר בקר מ"ס 8 כתוב עליו חלק למהדרין לנוהגים ע"פ חומרות מרן הבית יוסף לא כתוב שם ההשגחה אשמח לדעת של מי ההכשר בנוסף כתוב בלועזית SWIFT הגיע מברזיל
תשובה: אשמח שתעביר לנו תמונה של הכיתוב על חבילת הבקר ע"מ לבדוק אם מדובר בזיוף למייל tomer kosharot.co.il
שאלה: אאבלות בספירת העומר: מדוע מתאבלים כל כך הרבה ימים על מותם של תלמידי ר עקיבא? על השואה, שבה נרצחו 6 מליון יהודים, וודאי היו ביניהם תלמידי חכמים רבים, יש בקושי יום תענית אחד. וכך על אלפי הרוגי מלכות שנטבחו לאורך כל הדורות בהסטוריה היהודית. אפילו על חורבן שני בתי המקדש והיציאה לגלות יש סה"כ 9 ימי אבלות לפי הספרדים, או אפילו 21 ימים לפי האשכנזים. במה זכו תלמידי ר עקיבא שיתאבלו על מותם 33 ימים (פחות החג)? ודאי יש פה עניין עמוק הרבה יותר שקשור לתקופה. אודה לתשובתכם.
תשובה: ממש בקצרה, ימים אלה מבטאים הרבה יותר מאשר כמות האנשים שנהרגו בו ומעמדם. ימים אלה הם פוטנציאל גדול להבאת גאולה לישראל ולעולם. בתקופת רבי עקיבא היה ניסיון כושל להביא גאולה כזו, בצומת שתחת גאולה שלמה קיבלנו סיבוב של אלפיים שנות גלות. ובכלל יש לדעת שימים מיוחדים בעם ישראל נקבעים לא לפי שיקולים כמותיים בלבד (כמה ניצלו, נהרגו וכו ) אלא בעיקר לפי משמעות המאורע בתקומת עם ישראל ותיקונו של עולם. למרות זאת, זה לא אומר שזה פחות חמור מימי בין המצרים, הדברים נמדדים לא רק באורך ימי האבלות, אלא גם בחומרתם, וודאי שחומרת ימי בין המצרים גדולה מחומרת האבלות בספירות העומר, וזאת רואים בהלכות עצמן.
שאלה: ממעמד הר סיני: ברצוני לשאול בעניין הפסוק "בשמע עם קול אלוהים מדבר מתוך האש כאשר שמעת אתה וחיי" האם כוונת הפסוק היא לחפש אומה ששמעה ואף הבינה את הדיבור כמו שאנו שמענו והבנו, ואילו קול בעלמא ללא הבנת העם בו איננו נחשב? אני שאול משום שמצאתי שבט אפריקני שטוען ששמע קול אלוהים אך להבין אותו חוץ מהכהן הראשי
תשובה: אין בתרבות האפריקאית המקורית מושג של אלוקים אחד. אפשר שהשבט הזה הושפע ממסיונרים נוצרים שפעלו שם לפני כמה מאות שנים. הרעיון של א-ל אחד שהוא מעל כל הכוחות ומדבר עם בני אדם הוא רעיון שהגיע לעולם רק דרך אמונת ישראל. מאתנו הוא נדד באמצעות הנצרות והאסלאם והתפשט למרחקים גדולים. באשר לשאלה אם שמענו קול או שמענו מילים לרוב הדעות וכך גם לפי פשט הכתוב ופרוש ח שמענו מילים - לפחות בשתי הדברות הראשונות.
שאלה: בבשר ועוף פלייש בהכשר ה ou ישראל: מה. דעת רבני כושרות לגבי הכשר עופות ובשר בקר של חברת פלייש של ה Ouישראל?
תשובה: מצ"ב קישור לעמוד המומלצים בבשר ועוף
שאלה: בבשר ועוף פלייש בהכשר ה ou ישראל: מה. דעת רבני כושרות לגבי הכשר עופות ובשר בקר של חברת פלייש של ה Ouישראל?
תשובה: מצ"ב קישור לעמוד המומלצים שלנו
שאלה: ממעשר כספים "ובחנוני נא בזאת"?: ברצוני לשאול לגבי הפסוק בחננו נא בזאת לגבי מעשר כספים חודש מסוים תרמתי סכום של חומש שזה 20 ולא 10 כפי שהיני נוהג כל חודש. ודווקא בחודש זה נגרם לי נזק כספי הכי גדול שהיה אי פעם אז מה משמעות המשפט ובחנוני נא בזאת? איך יתכן?
תשובה: לא יודע. איני יודע לפרש את דרכי הקב"ה. מה שאני יודע לומר הוא רק שאין לנו את הכלים לחשב את חשבונות שמיים. תמיד ניתן לומר כי ההפסד שלך היה צריך להיות כפול - ונצלת ממנו בזכות הצדקה  תמיד ניתן לומר כי "המעיין בתפילתו (מצפה לראות מתי זה יתגשם) - בסוף בא לידי כאב לב"  תמיד אפשר לומר עוד עניינים רבים אחרים, שמאפילים על היכולת שלנו לדעת בדיוק את דרכי השגחת השם. מה אני עושה במצבים כאלה? אני נשאר בקושיא. ובד בבד אני מנסה ליהנות מהעובדה הטהורה שנתתי יותר כסף לצדקה ועשיתי טוב בעולם. וממשיך להישאר עם שאלות שונות. ויישר כוח
שאלה: עעל מנת לקבל שכר?: לפי כמה הרצאות ששמעתי ה משלם במזומן לרשעים, אם אדם השקיע בלימודים או בעסק וההצלחה הגיעה לו לאט ולא מהר האם זה גם ת שהוא לא טוב? כמובן יש גם עשירים צדיקים שה משלם להם כי הם עושים עם הכסף מה שה מבקש מהבנים שלו, שמעתי שהרב פינטו אמר שמה שבא מהר נופל מהר, לעומת זאת הצלחה איטית מעידה על הצלחה אמיתית, אני מקווה שהרעיון ברור, עוד יש גישות שונות בהרצאות שאני שומע לגבי הפרנסה, יש רבנים שמדברים הרבה על מידת הביטחון ויש רב מאוד מפורסם שזה פלא לשמוע ממנו דבר כזה אבל הוא אמר, לא בטוח שהבנתי טוב, שהרבה מאוד תלוי באדם, כמעט הכל כך הוא אמר, בספרים לפני 1000 400 שנה קראתי דברים אחרים, שצריך למעט במלאכה, אם כבר אני שואל על זה אז אני יוסיף שאלה, למה לא מייצרים מקומות עבודה שעונים על צרכי החרדים, אם הציבור הזה חכם, הוא אמור להיות כזה, למה הוא לא מתאים את הקדמה וההשכלה באוניברסיטאות ומשלב בין התורה לבין המדע, תוך הורדת כל חלקי הכפירה בספרים האלו, הרי יהדות לא מלמדת לחיות חיי סבל וצער כמו דתות אחרות.
תשובה: הרמב"ם אומר שבנושא של שכר ועונש יש תשובות שונות לפי מדרגת השואל - לאנשים קטנים נותנים תשובות קטנות ולאנשים גדולים תשובות גדולות. כל מי שמדבר על שכר אישי: עושר, פרנסה, כבוד, הצלחה וכו  אפילו אם זה שכר לעוה"ב - אלו דברים קטנים, זה נקרא "לא לשמה". בלשון המשנה באבות: "אנטיגנוס איש סוכו קבל משמעון הצדיק הוא היה אומר אל תהיו כעבדים המשמשין את הרב על מנת לקבל פרס אלא הוו כעבדים המשמשין את הרב שלא על מנת לקבל פרס, ויהי מורא שמים עליכם." השכר של העובד האמיתי הוא מעצם היותו קרוב אל ד  מעצם זכותו להיות איש שתורת ד  מקדשת ומרוממת את נשמתו - בעוה"ז ובעולם הבא. אמנם זו עבודה גדולה וקשה - אבל יש לשאוף למדרגה הזאת ולכן לא להתחשבן יותר מדי בשאלות של השכר במדרגה הנמוכה - "שלא לשמה". המטרה היא מתוך  שלא לשמה  נבא  לשמה. באשר להתנהלות של הציבור החרדי - אני לא שייך להם אבל אני מאוד מכבד אותם. אני בטוח שהם מספיק חכמים ונבונים לכלכל את דרכם באפן שיהיה להם הקמח וממנו תהיה תורה מרובה ומבורכת.
שאלה: ממיטיב בשדה חבירו בדירה שכורה: ברצוני לשאול שאלה בדיני ממונות. אני משכיר דירה מזה כ- 4 שנים למשפחת אברכים, אשר (לדעתי, ולדעת בעל המקצוע שעוסק בתחזוקתה) הורסת ולא מטפלת בה באופן ראוי. עשיתי המון תיקונים בדירה במהלך 4 השנים האחרונות. לפני הפסח האחרון הדיירים החליפו את המטבח (שהגיעבמצב גרוע מאד) בעזרת חבר ללא אישורי ולא על דעתי. כאשר נכנסו הדיירים לדירה המטבח היה תקין, ועקב תחזוקה לקויה מצד השוכרים הוא הגיע למצב זה. לטענת החבר אני חייב לו את עלות המטבח מדין "מיטיב בשדה חבירו". מבחינה חוקית-חוזית בדקתי ואין שום בסיס לדרישתו, להיפך, השוכר מחוייב לשמור על הדירה במצב תקין ועליו לתקן על חשבונו כל נזק שהוא גורם לה. יתרה על כך יש סעיף האוסר על השוכר לעשות כל שינוי בדירה (לדוגמה, החלפת מטבח) מבלי לקבל אישורי מראש, כך שהשוכרים למעשה הפרו את החוזה וביכולתי לדרוש מהם פינוי הדירה ופיצוי. האם מבחינה הלכתית יש בסיס לטענת מיטיב בשדה חברו על אף החוזה, ועלי לשלם לו? האם חוזה אינו דבר מחייב הלכתית?
תשובה: לא שמעתי את שני הצדדים, ועל כן איני יכול לפסוק. ישנו דין של יורד לשדה חבירו ומטיבה. אולם במקרה זה, אם אכן העובדות הן כפי שאתה כותב, אתה לא חייב לשלם דבר, וזאת משתי סיבות: הן ההסכם ביניכם, והן העובדה שיש תביעה הדדית שלך על נזקים שהם עשו, ולמעשה לדבריך הייתה חובה מצדם להתקין מטבח חדש. כאמור, זה מה שנראה מדבריך, אולם זה אינו פסק הלכה, כי לא שמעתי את שני הצדדים.
שאלה: ממצוות שילוח הקן: לרב. בעלי הרים אתמול אדנית אצלנו בבית וגילינו שיש שם יונה עם 2 ביצים קטנות. היונה עפה מעצמה. מה עלינו לעשות עם הביצים באופן כזה שלא ייגרם צער בעלי חיים? ראינו שהיונה חזרה לחפש את הקן הביצים. יש עניין אולי להוציא את הביצים החוצה על האדנית למעלה כדי שהיונה תראה אותם ותיקח אותם איתה לקן אחר?
תשובה: מצוות שילוח הקן אינה מחייבת אתכם דבר נוסף. מצד המידות הטובות צריך לבחון האם יש בידכם לאפשר לציפור לקנן. אם כן - מה טוב. אם לא - אין מה לעשות. ויישר כוח
שאלה: ממצוות שילוח הקן: לרב. בעלי הרים אתמול אדנית אצלנו בבית וגילינו שיש שם יונה עם 2 ביצים קטנות. היונה עפה מעצמה. מה עלינו לעשות עם הביצים באופן כזה שלא ייגרם צער בעלי חיים? ראינו שהיונה חזרה לחפש את הקן הביצים. יש עניין אולי להוציא את הביצים החוצה על האדנית למעלה כדי שהיונה תראה אותם ותיקח אותם איתה לקן אחר?
תשובה: לכם אם תגעו ובודאי את תזיזו את הביצים היא לא תשוב לקחתם או לדגור עליהם אין כאן שום מצווה כדי למנוע צער בעלי חיים תאפשרו לה לדגור עליהם באדנית שלכם דוד לוי 098987548
שאלה: ככשרות הודו: האם מוצרי הודו בהכשר מהדרין של הרב קורניש נחשבים כשרות טובה? האם הרב קורניש שייך לרבנות קרית מלאכי? נעמה נאור
תשובה: קורניש זה לא גוף כשרות. ממליץ לך לעיין בנותן הכשרות בנוסף תמיד תוכלי לראות את ההמלצות שלנו בנותני הכשרות בעמוד המצ"ב
שאלה: נניפוי קמח מלא מאפיית מצות: הרב. הכנתי בצק ולחמניות מקמח מלא שנשאר מאפיית מצות לפני פסח, ושכחתי לנפות את הקמח. מכיוון שהקמח נקנה לאפיית המצות לפני פסח הוא כנראה נטחן כשבוע לפני פסח, ובבית שלי הוא נשמר במקפיא. השק של הקמח לאפיית המצות היה של 30 קילו, וניפו 10 קילו, והכל היה נקי, כך שיש גם בדיקה מדגמית של הקמח. האם מותר עכשיו להשתמש עם הבצק והלחמניות, או שצריך לזרוק אותם?
תשובה: תשובה לא הבנתי כמה זמן הקמח היה מחוץ למקרר מקפיא. ולכן אענה באופן כללי: אם הקמח היה מחוץ למקרר 24 שעות אז צריך לנפות אותו. ויש אומרים 48 שעות.
שאלה: אאזכרה: שאלותיי הם: 1-האם שנת האבל הראשונה מחושב לפי התאריך העברי גם בשנה מעוברת, 2-אבקש עזרה יופ הפטירה של אימי ה בסיון תשע"ג 14 5 13 ויום הקבורה ז בסיון תשעג 16 5 13 מתי אני עורך את ההזכרה של השנה הראשונה?
תשובה: מהשמים תנוחם כל חיינו הם אך ורק לפי התאריך העברי. אזכרה של שנה בכל שנה ושנה ביום ה סיון - ערב חג השבועות. כמובן שביום זה לא הולכים לבית העלמין אבל אומרים קדיש ולומדים תורה ועורכים שיעורי תורה (מאד מתאים והלב פתוח לשיעורי תורה בליל ה סיון - יום לפני חג מתן תורה) האבלות שלכם (12 חודשים) מסתיימת השנה ביום העצמאות. אתה יכולים לערוך אזכרה נוספת ביום הזכרון אולם לענ"ד אין בכך צורך בבנין ציון וירושלים תנוחמו דוד לוי 098987548
שאלה: אאזכרה: שאלותיי הם: 1- האם שנת האבל הראשונה מחושב לפי התאריך העברי בשנה מעוברת. 2 אבקש עזרה לקביעת תאריך יום אזכה לשנה יום הפטירה ה בסיון תשע"ג-14 5 13 יום הקבורה ז בסיון תשעג 16 5 13 בבדיקה שלי באתר של חברת קדישא תל אביב יפו לפי החישוב יוצא ז בסיון תשע"ד 5 6 14. מתי אני עורך את ההזכרה של השנה הראשונה?
תשובה: מצטער שלא הספקתי להשיב בזמן. עיין בקישור להלן
שאלה: בבחירת שם: הרב, בתאריך, י"ט בניסן (תאריך 19.4.14 למנייניו) נולדה לנו ב"ה בת, אנחנו מתלבטים לגבי בחירת שמה, יש לנו שתי שמות השם אגם והשם ליאן נשמח אם תוכל לעזור לנו בעניין.
תשובה: מצטער על העיכוב בתשובה, השם אגם הוא שם עברי - ודאי עדיף. אם כי יש שמות עבריים עדיפים יותר. עיינו
שאלה: יירקות עלים- ברכת דויד: רציתי לברר על ירקות עלים של חברת "ברכת דויד", אשר כותבים על האריזה כי הירקות גדלים בשיטת גוש קטיף המקורית, בגידול מיוחד למניעת חרקים. על האריזה מופיעות חותמות של הרב אפרתי והרב אביטן (רב המועצה האזורית חוף אשקלון). האם יש בעיה במוצר? הוא לא מופיע ברשימה שלכם. כמו-כן, אשמח לדעת איפה רואים את הדירוג של הרבנות הראשית לירקות עלים (לא מצאתי באתר של הרבנות הראשית שום דבר על ירקות עלים). חזקו ואמצו! דן
תשובה: החברות המומלצות על ידנו עומדות בנהלי הרבנות הראשית ובנהלי משרד הבריאות לכמות הריסוסים. נגד הרבנות הוגש בג"ץ ע"י חברות ירק עלים מסוימות והרבנות הפסיקה לבדוק את ירק העלים.
שאלה: ההפסק טהרה לאחר לידה: לכבוד הרב. ילדתי לפני כחודש. מאתמול פסק הדימום לגמרי, חיכיתי עד היום כדי לראות שזה בטוח ואני רוצה לעשות הפסק טהרה. כמה שאלות: א, האם חובה לעשות מוך דחוק אחרי לידה וכן האם הבדיקות בשבע נקיים חייבות להיות עמוקות? ישנם תפרים פנימיים בעקבות הלידה ואני חוששת שיפצעו. ב, במידה והדם יתחדש כמו שקורה לעיתים אחרי לידה, ואראה כתם במהלך 7 נקיים או אפילו דימום ממש, אבל נגיד שהוא יפסק אחרי יום. האם עלי לספור 5 ימים לפני ביצוע הפסק מחדש או שאפשר מיד כשנפסק לעשות הפסק? ג, יש תפר בפתח המקום שנפתח והרופאה טוענת שהוא מדמם במגע, אם תוך כדי בדיקה הוא ידמם, ויהיה כתם האם עלי לשאול רב על כל דם או שעלי רק לנסות לבדוק לעומק כדי להיות בטוחה שהדימום חיצוני ולא מהרחם?
תשובה: ומזל טוב ללידה. א. כאשר אין דימום ממש ביום עשיית ההפסק   אין חובה לעשות מוך דחוק. זה בוודאי נכון במקרה שלך, וגם בוסת רגילה. ב. אם יש חשש לפציעה על ידי הבדיקה, ניתן לעשות בעדינות בלי לבדוק לעומק. ג. אם הדימום מתחדש ממש או כתם שאוסר   די להתחיל ממנו את שבעת הנקיים, ע"י הפסק, בתנאי שעשית כבר הפסק לפני כן. (היום, מחר) ד. אם מדובר בכתם, (ללא הרגשה)   ניתן להקל בו ככל דיני כתם. ה. אם את בטוחה שהדימום נובע מהפצע   אין צורך לשאול, וניתן להקל. בריאות ושמחה.
שאלה: ככשרות מוצרי מזון: לק"י האם כשרות שטובה לבשר עוף זה מעיד שהיא באותה רמת כשרות במוצרים אחרים? כגון סלט קנוי בכשרות שארית ישראל
תשובה: לא
שאלה: דדחוף, שברתי את המחשב שלי, עוד מעט אצטרך לספר לאבא.: שאלה זה דחופה קצת, אין לי מושג מה לענות להורים. כבר במשך שנתיים אני נופל באינטרנט, זה היה בדיוק לאחר שהתחזקתי ועד לפני שנה ניסיתי להלחם בזה, זה לא עזר כמובן כל פעם חזרתי למחשב, ניסיתי לא לגעת בזה לא עזר, ניסיתי להשאיר את זה להורים, לא עזר אני נגעתי, אמרתי להורים שיקחו את זה, לקחו וביקשתי והם החזירו, אמרתי שיקחו את זה לסבא וסבתא, אחרי תקופה לא עזר, ביקשתי וזה חזר זה בכלל היה בבית. אמרתי עוד פעם לא עזר, אמרתי שלא משנה מה אפילו אם אני מתחנן לא עזר, בסוף לקחתי. במשך כל הזמן הזה הרגשתי שחרב עולמי, אני לא יודע אם תבין אותי, אבל גם הרב של השיעור שלי אמר לא לצער את ההורים וכל הכבוד לי. אבל עד היום לא הייתי מסוגל, אני גם נופל וזה גם גרם לי להעדר במשך 7 חודשים בערך מהבית ספר רק השנה האחרונה - מהמחשב למיטה ומהמיטה למחשב. עד שראיתי סרטון "אל תפול ברשת" ושם אמרו שהקב"ה אמר "אייכה? איפה אתה? לאן נפלת? אני מתעניין בך" וגם הרב חיים קנייבסקי אמר - יהרג ובל יעבור ובאמת אני מבין למה הוא אמר את זה. הגעתי לשפל. אני לא מצדיק את מעשיי ואת הצער של הוריי, פשוט כתוב גם שזו העבירה הי חמורה בתורה. שזה השפל. לא יכולתי. אמרתי אני חומל על הוריי ולא חומל על עצמי ונשמתי? אני חומל על צערם בעולם הזה אבל אוי לנו מיום התוכחה במשפט? הרי זוהי חמלה יותר מתוקנת. עכשיו אמא שלי אמרה לי שהיא בחיים לא הייתה בהלם ממני. והאמת אני מצפה לתגובות קצת קשות מאבא עוד מעט כשהוא ישמע שאני אגיד לו. איך לענות? עשיתי צעד נכון? מה לעשות?
תשובה: אתה עסוק במלחמות ובשבירות - אתה מנסה לשבור את עצמך ואחר כך את המחשב. הקב"ה לא ברא אותנו כדי שנלחם ונהרוס אל כדי שניצור ונבנה. השעמום והבטלה הם שורש הבעיה. אין לך שום תעסוקה. מי שחי בין מחשב ובין מיטה לא יכול שלא ליפול. קום ועשה עם עצמך דברים. אתה כבר לא ילד - בשנים של הקמת המדינה צעירים בגלך התנדבו למחתרות. בשנה הבאה מדינת ישראל תראה בך מספיק בוגר כדי להיות לוחם בצה"ל! אתה צריך להיות שקוע מהבקר עד הלילה בדברים שמפתחים אותך ומעניינים אותך. אם זה לימודים אז לימודים (מקצועות של בית ספר או לימוד תורני). אם זה עבודה אז עבודה - חפש עבודה שמעניינת אותך או ששווה לך להשקיע מפני שאתה מרוויח טוב. אם זה התנדבות אז התנדבות - התנדבות שתהיה עם אנשים שטוב לך אתם ותרגיש שאתה עושה דברים משמעותיים. אפשר גם להשקיע במשפחה - לעבוד בגינה, לשפץ את הבית, לטפח את הבית של סבא וסבתא. לפעול בשכונה, בבית הכנסת (לנקות, לסדר, לתקן ספרים קרועים.) הכי חשוב להיות עסוק בדברים בונים ויוצרים. בענין הנפילות - כאשר רוצים לשנות מצב צריך להבין שזה תהליך - לא מתהפכים ביום אחד אלא מתקדמים לאט לאט. תציב לעצמך מטרה - יום אחד נקי. אחרי חודש - שני ימים נקיים וכו. רק אחרי שאתה כבר עומד בקלות במטרה שהצבת לעצמך תציב מטרה קשה יותר - תתקדם לאט ובטוח. גם אם פה ושם תהיה נפילה - אל תתן לה ליאש אותך. אל תנסה להלחם נגד היצר הרע - תמלא את עצמך בעשיה של היצר הטוב - משם יהיה לך הרבה יותר כוח להתקדם. בהצלחה!
שאלה: קקמח לאחר הפסח: האם קמח שנטחן לאחר הפסח פטור מניפוי (הוא נרכש תוך יומים ונכנס למקפיא)
שאלה: עעדשים ירוקים לבדיקה: כאשר אני מכינה עדשים ירוקים, חומוסים, וכן שיבולת שועל, אני נוהגת להשרות את הקטנית במים ומחפשת אם יש חרקים שצפים על פני המים. לאחר מכן אני מעבירה חופן של הקטנית על כף ידי, וכך בודקת. האם אני נוהגת באופן הנכון? אינני משתמשת בשקית ואקום, האם יש להחמיר? אורית חנה
תשובה: הכל כתוב באתר, באגף ההלכה, בחרקים במזון ובאופן מפורט ב: 1.מצגת על ברירת שיבולת שועל 2.עדשים - לקנות הכשר טוב ולברור בניהם על יבש, אין צורך להשרות 3. חומוס-
שאלה: חחמץ שעבר עליו הפסח: בנוגע לחמץ שעבר עליו הפסח, אני מתעתדת לאכול בשבת אצל בני משפחה שאינם שומרי תו"מ האוכל שיוגש בושל בחג הפסח בכלים שלא הוכשרו לפסח והוא אינו מכיל רכיבי חמץ. האם בדיעבד מותר לאוכלו? מראש
תשובה: מותר. כיוון שלא עברu על מאכלים אלו באיסור תורה של בל יראה ובל ימצא, מותר להנות מהם אחר הפסח. ולגבי אכילה, אמנם לא"ר מי שעבר שעבר בהשהייתו על איסור חכמים אסור לאוכלו, מ"מ למ"א אפשר גם לאוכלו, כמובא במ"ב תמז, קב שתערובת חמץ אחר הפסח מותרת באכילה, וכאן לא מדובר על תערובת אלא רק טעמי חמץ שגם יתכן ולא היו בני יומם. אייל משה
שאלה: ככשרות ויטמינים: ויטמינים שנרכשו בארץ, אבל מגיעים מחו"ל ללא כיתוב כלשהו בעברית כמו ויטמין בי, ויטמין די ומגנזיום, האם מותרים בשימוש? כמו כן, שמן דגים שמגיע מנורבגיה בשם the very finest fish oil, בטעם תפוז אבל עם טעם לוואי נוראי לפי מה שכתוב באינטרנט האם מותר בשימוש? במידה וצריך צילום של האריזות, אשמח לקבל כתובת למשלוח. כט"ס
תשובה: את כלמוספי המזון והויטמינים האלו ניתן להשיג עם הכשר למהדרין, וכך ראוי ונכון לנהוג לכתחילה. וחשוב לדעת שלא ניתן להכריע לגבי רמת הכשרות של מוצר ע"פ הרכיבים הכתובים על האריזה.
שאלה: קקניית חצאיות!: אני בת 15. אני רוצה לקנות חצאיות צנועות הבעיה שזה יקר לי ואני לא רוצה להיות נטל על ההורים. חצאיות צנועות אני מוצאת רק בחנויות מותגים בעלות של 100-300 ש ח אם לא יותר, ואני לא רוצה להיות נטל על ההורים זה לא קל יש לי עוד 3 אחים עם צרכים משלהם. מה עושים? איפה אני יכולה לעבוד? מי יקבל אותי?
תשובה: לך קודם כל, אני חייבת לציין שזה ממש לא ברור מאליו הצורך שלך לא להיות נטל על ההורים, ועל כך שאת מתחשבת ביכולות שלהם ולא רואה את עצמך לפני כולם ניסיתי לחשוב על דרך פיתרון, ואני רוצה להציע כמה הצעות: 1. אני חושבת שאפשר להסתדר עם 3-4 חצאיות שיוכלו לשמש אותך, ואפילו לפעמים אפשר גם עם 2-3 חצאיות. אני מניחה שחצאית שחורה, חצאית ג ינס ועוד חצאית יוכלו לספק לך את הצורך הבסיסי. במיוחד שלפעמים אפשר דווקא במקום בחצאיות, להשקיע בכל מיני אקססוריז, שהמחיר שלהם הרבה יות נמוך, כמו שרשראות למיניהם. מעבר לכך, יש גם חנויות, בעיקר בשווקים, שמוכרות חצאיות במחיר של עד 100 ש"ח. אני לא יודעת איפה את גרה, אבל תנסי לחפש רשת חנויות שנקראת "הודיה עיצובים" שיש להם כל מיני חצאיות מעוצבות וצנועות במחירים של 100-150 ש"ח לכל היותר. 2. לגבי עבודה, כיוון שאת בת15, אז לפי החוק יש בעיה להעסיק אותך בעבודה מסודרת. יחד עם זאת, את יכולה לנסות לעבוד כבייביסיטר, או בהעברה של שיעורים פרטינים, וכך לחסוך לך כסף. כמו כן, לנסות לעבוד בקייטנות של ילדים במהלך הקיץ, כך בתקופה קצרה יחסית לאורך הקיץ תוכלי להרוויח סכום שיהיה לך לצרכים שלך. מקווה שהועלתי, ואם תרצי את יכולה לפנות גם במייל הפרטי כל הכבוד! סיון sivanlax gmail.com
שאלה: ממהדרין רבנות מטה אשר: שניצל עוף וכן קציצות בקר קפוא מהדרין רבנות מטה אשר נמכר ברמי לוי נחשב כשרות מהדרין טובה? או שעדיין להעדיף את מאמא עוף שעולה כפול.?
תשובה: באופן כללי הרבנות מטה אשר היא רבנות מאד רצינית ואפשר לסמוך עליה. אולם ויש תמיד קושי לברר את רמת הכשרות של מפעלים שלן עיבוד בשר הודו עוף. וזה נובע מכך שחומרי הגלם מגיעים ממקומות שונים ואנו לא יודעים מאיפה. ואף אם נתקשר למשגיח של המפעל כדי לברר מאיזו משחיטה העוף הגיע-זה דבר שמשתנה מזמן לזמן. לכן אנו ממליצים להתקשר למשגיח של המפעל כדי לשאול אותו איזה חומרי גלם משתמשים. כי אם אתה מקפיד על חומרי גלם מהכשרים מסוימים אז יתכן שלא מתאים לך.
שאלה: ששאלות באמונה: בזמן האחרון אני מתחזק ולאט לאט מתחיל לשמור תורה ומצוות. אבל לפעמים יש לי תחושה שהקב"ה הוא סוג של שליט שיושב בשמיים. מה אפשר לעשות אם התפיסה הזאת? דבר שני, יש לי הרבה נפילות בדרך והרבה פעמים אחרי שאני נופל קשה לי לעשות מצוות אחרות בדביקות כי אני מרגיש שאני עובד על עצמי. מה לעשות?
תשובה: ב"ה, אכן צריך לשנות את הגישה כי ה  טוב לכל ורחמיו על כל מעשיו, גם כשמקבלים עונש זה לא מתוך עריצות אלא תוצאה של מעשה. כדי ללמוד את שער הבחינה בספר חובת הלבבות ולראות כמה טוב וחסד ה  עושה לנו יום יום ודקה דקה. ביחס לנפילות, לכל אדם יש נפילות העיקר לקום ולא לקנות שביתה בנפילה, זה שאתה מרגיש רע מלמד שנפשך לא מקבלת את המעשים הלא ראויים. חזק ואמץ! דני ארגמן
שאלה: תתערובת קפה טחון מחו  ל: קבלתי מחו"ל תערובת קפה ארוזה של חברת "CAFFE VERGNANO 1882". התערובת מורכבת מחמישים אחוז קפה וחמישים אחוז שעורה קלויה. בנוסף כתוב שהתערובת מכילה גלוטן. האם מותר לשתות מן המשקה הזה?